Vežbe 22

Vežbe ćete raditi u grupama po 2-3 (svaki red je jedan tim). Na taj način moći ćete da se međusobno dopunjujete dok rešavate probleme. Rešenja pišite ispod svakog zadatka. Ideja prilikom izrade zadataka jeste da potražite najelegantnije rešenje ako možete. Naravno, koristite Help. Opišite postupak u radu. Posle sačuvajte to što ste radili na USB.

Zadatak br 1

Downloadujte Sheet 2, iz podaci22.xlsx fajla. To su naši stari poznanici, prinosi na 4 akcije, SP500, i nerizičnu stopu.

a) Da li su očekivani prinosi na dnevnom nivou za svaku od ovih aktiva statistički različiti od nule?

b) Da li su očekivani prinosi svih parova ovih hartija statistički različiti jedan od drugog?

c) Da li se statistički razlikuju varijanse?

d) Da li je raspodela prinosa sve četiri akcije i SP500 indeksa dobro aproksimirana normalnom raspodelom?

e) Koja raspodela najbolje opisuje svaku od ih serija podataka u d).

Zadatak br 2

Za problem diskriminacije žena,  podaci22.xlsx, Sheet 1, probajte da napravite najbolji mogući model u smislu Adjusted (R^2). Obavezno proveravajte da li su varijable significantne, kao i kakav se Adjusted (R^2) dobija. Probajte da napravite tabelu (funkcija Grid) gde biste prikazali neke od boljih modela kao i najbolji po vašem izboru model. Pri tome, slobodno koristite transformacije varijabli i nelinearne specifikacije ukoliko je potrebno. Da li i dalje ne možete da isključite mogućnost diskriminacije žena?

Kada nađete model koji najbolje objašnjava plate među modelima koje ste razmotrili, pronađite projekciju plate žene i muškarca ukoliko su se školovali 12 godina i imaju po 13 godina iskustva. Šta zaključujete?

Zadatak br 3

Na času smo videli da za indeks prehrambene industrije CAPM nije validan model (postoji pozitivno alpha). Da li isto važi i za ostala dva indeksa koja ovde navodimo (indeks građavinarstva i indeks proizvođača nepotrošne robe)? Ukoliko nađete takav model koji zadovoljava CAPM (za koje alpha nije statistički različito od nule), procenite godišnji očekivani prinos na taj portfolio ukoliko znate da je godišnja tržišna premija na rizik jednaka 6 posto.

Zadatak br 4

Očekivani prinosi su ključan motiv i pokretač investicija, a CAPM je jedan na najčešće u praksi korišćenim modela za njihovo izračunavanje. Koristeći podatke iz Sheeta 2, podaci22.xlsx i prepostavljajući da CAPM važi za sve četiri akcije, pronađi njihove bete, odnosu meru sistematskog rizika. Uzevši te bete kao poznate, probajte da ocenite koliko bi bio očekivani prinos, saglasno CAPM, za svaku od 4 akcije. Izračunajte očekivani prinos na godišnjem nivou. Uporedite taj razultat sa godišnjim očekivanim prinosom dobijenim na osnovu uzoračkog usrednjevanja koji smo prethodno koristili. Šta možete da zaključite?